O‘zbekiston BMT Inson taraqqiyoti indeksida 105-o‘rinni egalladi

O‘zbekiston BMT Inson taraqqiyoti indeksida 105-o‘rinni egalladi, deb yozadi UzDaily. Ushbu indeks BMT Taraqqiyot dasturi tomonidan chiqariladi.

Inson taraqqiyoti indeksi hayot sifati mamlakatlararo o‘lchanadigan har yillik ko‘rsatkichdir.
Uni hisoblashda kutilayotgan hayot davomiyligi, mamlakat aholisining savodlilik darajasi va hayot darajasi kabi uchta asosiy ko‘rsatkichga tayanuvchi koeffitsiyentlardan foydalaniladi.
O‘zbekiston 0,710 indeks bilan inson taraqqiyoti yuqori bo‘lgan mamlakatlar guruhiga kirdi.
Norvegiya indeksda birinchi o‘rinni egalladi. Beshlikka, shuningdek, Shveysariya, Avstraliya, Irlandiya va Germaniya ham kirdi.